**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

**OPĆINA PODSTRANA**

**Općinsko vijeće**

**PREDMET:** II. Izmjene i dopune Pravilnika o poslovanju Vlastitog pogona

**PRAVNI OSNOV:** Zakon o komunalnom gospodarstvu,

Zakon o službenicima i namještenicima u lokalnoj i područnoj (regionalnoj) samoupravi

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i strateško upravljanje

**PREDMET: Obrazloženje prijedloga II. Izmjena i dopuna Pravilnika o poslovanju Vlastitog pogona**

Članak 40. stavak 3. Zakona o komunalnom gospodarstvu („Narodne novine“ broj 68/18, 110/18, 32/20) propisuje da se unutarnje ustrojstvo vlastitog pogona uređuje se odlukom o osnivanju vlastitog pogona te pobliže uređuje pravilnikom o poslovanju vlastitog pogona, koje donosi predstavničko tijelo jedinice lokalne samouprave.

Pravilnikom o poslovanju Vlastitog pogona („Službeni glasnik Općine Podstrana“ broj 19/2023, 26/2024), uređeno je pitanje unutarnjeg ustroja, načina upravljanja, načina planiranja poslova, radno vrijeme, ovlasti i odgovornosti djelatnika u obavljanju poslova i zadaća, te druga pitanja od značaja za njegov rad.

Prijedlogom II. Izmjena i dopuna Pravilnika o poslovanju Vlastitog pogona predlaže se promjena potrebnog stručnog znanja za radno mjesto voditelj poslova namještenika, na način da se briše odredba da je za istog potrebno imati srednju stručnu spremu tehničke struke, iz razloga što se u praksi pokazalo da propisana struka nije mjerilo koje utječe na učinkovitost obavljanja poslova iz nadležnosti predmetnog radnog mjesta, te uvažavajući i činjenicu da Uredba o klasifikaciji radnih mjesta u lokalnoj i područnoj (regionalnoj) samoupravi („Narodne novine“ broj 74/10, 125/14, 48/23) propisuje da je za navedeno radno mjesto potrebna srednja stručna sprema bez ograničavanja u pogledu struke.

Slijedom navedenog predlaže se donijeti sljedeći akt:

Na temelju članka 40. stavak 3. Zakona o komunalnom gospodarstvu („Narodne novine“ broj 68/18, 110/18, 32/20), članka 4. stavak 4. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19), Općinsko vijeće Općine Podstrana na 35. sjednici održanoj dana 19. prosinca 2024. godine donosi sljedeće

**II. IZMJENE I DOPUNE**

**Pravilnika**

**o poslovanju Vlastitog pogona**

**Članak 1.**

U Pravilniku o poslovanju Vlastitog pogona („Službeni glasnik Općine Podstrana“ 19/2023, 26/2024) u Sistematizaciji radnih mjesta u radnom mjestu redni broj 2. Voditelj/-ica poslova namještenika mijenja se odjeljak potrebno stručno znanje tako da isti sada glasi:

„četverogodišnja srednja stručna sprema, najmanje četiri godine radnog iskustva na odgovarajućim poslovima, vozačka dozvola B kategorije.“

**Članak 2.**

Ove II. Izmjene i dopune Pravilnika o poslovanju Vlastitog pogona stupa na snagu osmog dana od dana objave u „Službenom glasniku Općine Podstrana“.

KLASA: 024-02/24-01/14 Predsjednik

URBROJ: 2181-39-01-24-06 Općinskog vijeća:

Podstrana, 19. prosinca 2024. godine Zdravko Galić